《度高岭陈岭》
清代·陆葇

夙兴越崇冈，晓气湿如露。丘壑郁回抱，登顿得坦步。

虽非五丁凿，介然以成路。云是高兴陈，名存迹非故。

茂草生峰巅，光风为布濩。荡漾成微波，渺若水云遇。

嗤彼涧底松，偃伏叹迟暮。

作者简介：（1630—1699）清浙江平湖人，原名世枋，字次友，一字义山，号雅坪。十四岁时，清兵南下，父被执，求代父，清将令读扇上诗，应声解答，将军喜，携之北去。后得脱归，补诸生，入国学。康熙六年中进士，再试鸿博，授编修，分纂《明史》，直南书房。官至内阁学士。有《雅坪诗文稿》。